Lav et referat af nedenstående tekst:

Tekst:
Brønderslev Kommune ejer grunden, hvor den nu nedbrændte Restaurant Hedelund ligger. Kort før midnat onsdag brød de 64 år gamle bygninger i brand. Det eneste, der er tilbage af restauranten, er nedbrændte bygninger med masser af vandskader og ødelagt inventar. - Jeg tror ikke der er noget, der kan bruges, men vi skal jo finde ud af, hvordan vi så bygger det op igen, for vi vil jo gerne have, at der ligger en restaurant her ved parken, siger borgmester i Brønderslev Kommune, Mikael Klitgaard. (Venstre) Mette og Tjorbjørn Blicher har været forpagter af Restaurant Hedelund i 19 år, og ordrebogen var godt fyldt op. Især her i sommerperioden er der mange gæster, der benytter restauranten til arrangementer, og til en kop kaffe i forbindelse med et besøg i Brønderslevs Rododendron park, der ligger lige ved siden af restauranten. - En eller anden form for servering kommer der her igen, tror jeg. Men om det bliver en traditionel restaurant, som vi kender den, det ved jeg ikke, siger Karsten Frederiksen formand for Teknik – og Miljøudvalget i Brønderslev Kommune. (Konservativ) Forpagterparret har brugt torsdag på at overbringe den triste nyhed om branden til alle de gæster, der havde booket stedet til lykkelige begivenheder henover sommeren. De skal nu finde et andet sted til deres arrangement. Her kan du se, hvad borgmester og udvalgsformand sagde til TV2 Nords reporter, da han mødte dem ved de udbrændte bygninger.

Referat:
Restauranten var et kæmpe aktiv for kommunen, mener borgmesteren. Derfor skal en form for restaurant genetableres.